Publication: Magyar Közlöny
Issue: MK-2002-94 (Year: 2002, Number: 94)
Era: 1990-2004
Section: Az Alkotmányban biztosított tulajdonhoz való jog alkotmányjogi értelmezése az Alkotmánybíróság gyakorlatában változást mutat. A 64/1993. (XII. 22.) AB határozatban az Alkotmánybíróság az addigi gyakorlatát áttekintve
Paragraph Index: 237

3. Eltérést nem engedõ, kötelezõ szabály feltétlen alkalmazásának elõírása önmagában nem teszi formálissá sem a jogorvoslatot, sem a bírói utat. Mindkét alapvetõ jog megvalósulása szempontjából elég az, ha a jogorvoslati fórum vagy a bíróság valamely döntés törvényességét, jogszabályoknak való megfelelését vizsgálhatja, és hozhat az ügyre kiható újabb döntés. Mivel a tulajdonhoz való alapvetõ jog közérdekbõl korlátozható, nemzetközi egyezmény pedig lehetõséget ad arra is, hogy a javak köz érdekében való használatát szabályozzák, az Alkotmány 13. §-a alapján az a kívánalom támasztható az elvonást elrendelõ szabállyal szemben, hogy az elvonást harmadik személyként, kívülállóként elszenvedõ személy esélyt kapjon arra, hogy dolgát visszakapja.

Source: https://magyarkozlony.hu/hivatalos-lapok/e47d592dfb6757293e74b31bff0dbc19f0799e61/dokumentumok/1ce3779c6732d7c4ec765f88e33f4beff54c3c34/letoltes